ສານອາຊະຍາກໍາສົງຄາມ ໃນກໍາປູເຈຍ ຕັດສິນໃຫ້ ປ່ອຍໂຕ ແມ່ຕູ້ ອ່ຽງ ທິຣິດ 
ບັນດາໄອຍະການ ໄດ້ອຸທອນຕໍ່ການປ່ອຍໂຕ ແມ່ຕູ້ ອ່ຽງ ທິຣິດ ອະດີດລັດຖະມົນຕີກິດສັງຄົມ ຂອງຂະເໝນແດງ ທີ່ສານຕັດສິນວ່າ ບໍ່ຢູ່ໃນສະພາບ ທີ່ຈະຖືກດໍາເນີນຄະດີໄດ້.
ອະດີດຜູ້ນໍາຂະເໝນແດງຂັ້ນສູງຄົນນຶ່ງ ໄດ້ຖືກປ່ອຍໂຕ ອອກຈາກຄຸກທີ່ກໍາປູ ເຈຍແລ້ວ ຫລັງຈາກສານອາຊະຍາ ກໍາສົງຄາມ ໄດ້ປະກາດວ່າ ນາງບໍ່ຢູ່ໃນສະພາບທີ່ສົມຄວນ ຈະຖືກດໍາເນີນຄະດີ ແມ່ຕູ້ Ieng Thirith ອາຍຸ 80 ປີ ໄດ້ເປັນອິດສະລະພາບ ຫລັງຈາກຖືກປ່ອຍໂຕແບບມີເງື່ອນໄຂ ໃນວັນອາທິດມື້ນີ້ ແມ່ຕູ້ Thirith ແມ່ນຜູ້ນຶ່ງໃນພວກຜູ້ນໍາຂະແໝນແດງທີ່ຍັງເຫລືອບໍ່ຢູ່ບໍ່ເທົ່າໃດຄົນ ທີ່ຖືກນໍາມາຂື້ນສານດໍາເນີນຄະດີ ຍ້ອນຄວາມໂຫດຮ້າຍທີ່ພວກເຂົາໄດ້ກໍ່ຂຶ້ນໃນຍຸກຂະເໝນແດງ ແຕ່ລາຍງານເວົ້າວ່່າ ລາວເປັນໂຣກຄວາມຈໍາເຊື່ອມ ທີ່ເຮັດໃຫ້ຈື່ຫຍັງບໍ່ໄດ້ ບັນດາໄອຍະການ ໄດ້ອຸທອນການຕັດສິນໃຈ ໃຫ້ປ່ອຍໂຕ ອະດີດລັດຖະມົນຕີກະຊວງກິດສັງຄົມ ຂອງອໍານາດປົກຄອງຂະເໝນແດງນັ້ນ ຈົນກວ່າເວລາສານຮັບຟັງຄໍາອຸທອນດັ່ງກ່າວ ແມ່ຕູ້ Thirith ຕ້ອງໄດ້ຢູ່ໃນ ກໍາປູເຈຍ ເພື່ອລາຍງານໃຫ້ເຈົ້າໜ້າທີ່ຊາບເຖິງທີ່ຢູ່່ຂອງລາວ ແລະໄປລາຍງານໂຕຕໍ່ສານ ໃນທຸກເວລາທີ່ສານຕ້ອງການລາວ ແມ່ຕູ້ອ່ຽງ ທີຣິດ ປະເຊີນກັບຂໍ້ຫາ ຫລາຍໆກະໂທງ ທີ່ພົວພັນກັບການຕາຍຂອງຊາວກໍາປູເຈຍ 1 7 ລ້ານຄົນ ພາຍໃຕ້ການປົກຄອງຂອງຂະເໝນແດງ ໃນຊຸມປີ 1970 ນັ້ນ